PAGE  
- 3 -

[image: image1.png]



 Martfű Város Polgármesterétől

Előterjesztés

           az önkormányzat  2011. évi pénzügyi terve módosításáról

Martfű Város Önkormányzatának Képviselő-testülete 2011. február 11-én elfogadta a 2011. évi költségvetését a 6/2011.(II.11.) Kt. rendeletben. 
A Képviselő-testület elmúlt időszakban hozott, oktatási intézményeit érintő átszervezési intézkedései indokolják az önkormányzat 2011. évi pénzügyi tervének módosítását, melyre az alábbiak szerint teszek javaslatot:

I. Intézmény szétválasztással kapcsolatos alcím változás, előirányzat módosítás

II. Létszám változás

I. Intézmény szétválasztással kapcsolatos alcím változás, előirányzat módosítás

 Martfű Város Önkormányzata Képviselő-testülete 2011. április 28. napján megtartott ülésen 
elfogadta  a Damjanich János Általános Iskola, Gimnázium, Szakképző Iskola és Kollégium

átalakító okiratát  43/2011.(IV.28.)határozat, valamint 2011.június 29. napján az átalakító okiratát módosította 73/2011.(VI.29.) határozattal. Az átalakítás következményeként két oktatási intézmény jött létre. A József Attila Általános Iskola az alapító okiratának elfogadásával 45/2011.(IV.28.) határozat, a Damjanich János Szakképző Iskola, Gimnázium és Kollégium az alapító okirat elfogadásával 44/2011.(IV.28.) határozat.
Az Martfű Város Önkormányzata Képviselő-testületének a 2011. évi önkormányzati költségvetéséről szóló 6/2011.(II.11.) Kt. rendeletében egységes iskolaként határozta meg a költségvetését a Damjanich János Általános Iskola, Gimnázium, Szakképző Iskola és Kollégium intézménynek. A fenti határozatok alapján szükségessé vált 2011. július 31. állapotnak megfelelően 2011. augusztus 01.-vel az intézmény gazdálkodásának szétválasztása. Alapelv volt az intézmények költségvetési sarokszáma nem változhat, valamit a költséghely (szakfeladatonkénti) költségmegosztás. Az intézményi vagyon az elkészült leltár és a meglévő nyilvántartás alapján kerül megosztásra.
Az intézményi szétválás pénzügyi rendezését az alábbi mellékletek mutatják be:

- 1/a. sz.  Önálló
 és részben önálló intézmények saját bevételei

- 1/b sz.   Bevétel intézményenként, szakfeladatonként részletezve

- 2.   sz.   Intézmény 2011. évi kiadásai

- 2/a. sz.  2011. évi Kiadások intézményenként, szakfeladatonként részletezve  

A Martfű Város Önkormányzat Polgármesteri Hivatal és intézményei egyetlen címet alkotnak. Az intézmények egy-egy alcímnek felelnek meg.
Alcímek: 1. Településellátó szervezet

                2.  Damjanich János Szakképző Iskola, Gimnázium és Kollégium 


        3. Játékvár Óvoda és Bölcsőde


        4. Martfű Városi Művelődési Központ és Könyvtár


        5. Polgármesteri Hivatal


        6. József Attila Általános Iskola

A fenti módosítás az önkormányzat költségvetési sarokszámát nem módosítja.
II.  Létszámváltozás

   A Damjanich János Általános Iskola, Gimnázium, Szakképző Iskola és Kollégium intézmények a Képviselő-testület 43/2011. /IV.28./ határozata alapján a József Attila Általános Iskola intézményre, valamint a Damjanich János Szakképző Iskola, Gimnázium és Kollégium intézményre történt szétválasztásakor a Képviselő-testület meghatározta az intézmények állományi létszámát. 

A képviselő-testület a szétválasztás miatti feladatbővülés alapján később a József Attila Általános Iskola közalkalmazotti álláshelyeinek számát 2011. július 1-től 2 fővel megemelte az 59/2011. /V.19./ sz. határozatával.

Így a Damjanich János Szakképző Iskola, Gimnázium és Kollégium intézmény állományi létszáma 42 maradt, a József Attila Általános Iskola székhelyintézmény közalkalmazotti álláshelyeinek a száma pedig 52-ről 54 főre növekedett.  

2011. szeptember 1-től azonban a középiskolában a 9. évfolyamon 2 helyett 3 tanulócsoport kialakítása vált szükségessé, ezért indokolt a korábban megállapított közalkalmazotti álláshelyek számának 1 fővel történő emelése úgy, hogy a Képviselő-testület által intézményenként megállapított összes létszám ne változzon.

Mindezek alapján javasolom, hogy a feladatellátás racionalizálása mellett a  József Attila Általános Iskola állományi létszáma 54-ről 53-ra csökkenjen, a Damjanich János Szakképző Iskola, Gimnázium és Kollégium állományi létszáma pedig 42-ről 43-ra emelkedjen.

Ezzel az  önkormányzat és intézményeinek összes létszáma  235 főről 237 főre módosult.

Ennek megfelelően az Önkormányzat mindösszesen költségvetési sarokszáma

2.091.481 eFt.
Kérem a Tisztelt Képviselő-testületet az előterjesztés megtárgyalására és a javasolt előirányzat-módosítások jóváhagyására.

Martfű, 2011. szeptember 1.

